Apteek verloor klant | Netwerk24
Apteek verloor klant
14 Desember 2020 06:08
Toe ek 'n maand gelede by die apteek instap, vra ek of hulle my mag help met antibiotika wat gewoonlik met 'n doktersvoorskrif gegee kan word.
Die vrou sê toe ek mag en oorhandig 'n pakkie aan my met die pille. Ek kon toe R17 of R23 betaal. Ek kon nie my geluk glo nie. Toe ek vanoggend met dieselfde probleem instap, vra ek vir die vrou of sy weer vir my die antibiotika kan gee. Toe kos dit R45. Ek dog toe dis die verkeerde pille, want ek weet daar is generiese pille wat goedkoper is. 'n Kollega begin hard praat en sê die prys wat ek kwoteer, is onder kosprys en hulle doen my 'n guns, ek kan nou maar dokter toe gaan en R350 betaal vir 'n voorskrif. Hy was sarkasties – ek was so verneder. Ek sal nie weer my voete in daardie apteek sit nie, ek ry liewer na Vredenburg.